**OSLO SENIOR HØYRE**

**Uttalelse om forsvaret**

Oslo Senior Høyres årsmøte 24.11.2022

VI MÅ STYRKE FORSVARET NÅ!

Russlands aggresjoner gjennom en årrekke med blant annet angrepet på Tsjetsjenia i 1999, Georgia i 2008 og angrepene på Ukraina i 2014 og nå i 2022, viser at vi står overfor en helt ny situasjon i Europa. Dette stiller økte krav til vårt forsvar, sikkerhet og beredskap.

Både vår egen forsvarssjef og USA, som vår viktigste allierte, har nylig påpekt at vi nå må være villig til å bruke vesentlig større ressurser på dette området.

Det at regjeringen med Høyre i spissen for to år siden valgte å se helt bort fra forsvarssjefens råd om langtidsbudsjettet var direkte pinlig. De siste årene har det ikke vært vesentlig vekst i forsvarsbudsjettet og vi har heller ikke lukket en rekke kritiske sårbarheter.

Dersom spesialtiltakene og den økte beredskap blir av lengre varighet tærer det på ressurser som skulle vært brukt til andre formål. På sikt bygges da Forsvaret ytterligere ned uten økte midler.

Oslo Senior Høyre krever at Høyres ledelse setter beredskap, sikkerhet og forsvar høyere på dagsorden og at Høyre tar initiativ til en forpliktende plan for å nå Natos mål om at bevilgningene til forsvaret skal være minst 2% av Bnp.